
	Comisia pentru buget, finanţe şi bănci
	
	Bucureşti,        

Nr. 22/308/ 22.02.2012     


Biroul Permanent

al

Camerei  Deputaţilor

Vă înaintăm, alăturat, Raportul suplimentar asupra Legii pentru modificarea şi completarea Legii nr.571/2003 privind Codul fiscal, reexaminată la cererea Preşedintelui României, cu care comisia noastră a fost sesizată în fond cu adresa Biroului Permanent nr. Plx. 346/2010/2011  din 17 iunie 2011.
	PREŞEDINTE,

Maria Eugenia BARNA


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/308/22.02.2011


RAPORT SUPLIMENTAR
asupra Legii pentru modificarea şi completarea Legii nr.571/2003 privind Codul fiscal, reexaminată la cererea Preşedintelui României 
 Cu adresa nr. Plx. 346/2010/2011  din 17 iunie 2011, Biroul Permanent, conform art.70 din Regulamentul Camerei Deputaţilor, republicat, a sesizat Comisia pentru buget, finanţe şi bănci pentru întocmirea unui raport suplimentar asupra Legii pentru modificarea şi completarea Legii nr.571/2003 privind Codul fiscal, reexaminată la cererea Preşedintelui României.

 În data de 30 martie 2011, Biroul Permanent, conform art.135 din Regulamentul Camerei Deputaţilor, republicat, a sesizat Comisia pentru buget, finanţe şi bănci pentru întocmirea unui raport şi a unui raport înlocuitor asupra Legii pentru modificarea şi completarea Legii nr.571/2003 privind Codul fiscal, reexaminată la cererea Preşedintelui României.

 Cu adresa CA/1080 din data de 3 noiembrie 2010 Preşedintele României a înaintat Senatului cererea de reexaminare a Legii pentru modificarea şi completarea Legii nr.571/2003 privind Codul fiscal. Motivele cererii se referă la faptul că în contextul economic actual majorarea plafonului neimpozabil asupra venitului din pensii nu este nici oportună şi nici recomandată, ducând la scăderi şi dezechilibre la nivelul veniturilor bugetare şi generând majorarea deficitului bugetar.

Se menţionează, de asemenea, că nici Guvernul României ţi nici Ministerul Finanţelor Publice nu susţin promulgarea legii.
La întocmirea raportului s-au avut în vedere avizele Consiliului Legislativ, Comisiei pentru politică economică, reformă şi privatizare şi al Comisiei juridică, de disciplină şi imunităţi. 

Prezenta Lege are ca obiect de reglementare modificarea şi completarea Legii nr. 571/2003 privind Codul fiscal în sensul creşterii plafonului lunar privind venitul neimpozabil din pensii de la 1000 lei la 2000 lei. 
Legea pentru modificarea şi completarea Legii nr.571/2003 privind Codul fiscal face parte din categoria legilor ordinare, potrivit art. 76 din Constituţia României, republicată.
Legea pentru modificarea şi completarea Legii nr.571/2003 privind Codul fiscal, reexaminată la cererea Preşedintelui României a fost respinsă de Senat în şedinţa din data de 28 martie 2011.

Legea pentru modificarea şi completarea Legii nr.571/2003 privind Codul fiscal, reexaminată la cererea Preşedintelui României, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii Legii pentru modificarea şi completarea Legii nr.571/2003 privind Codul fiscal,  reexaminată la cererea Preşedintelui României, în şedinţa din data de 5 aprilie 2011, comisia, cu majoritate de voturi, admite cererea Preşedintelui României şi înaintează spre dezbatere şi adoptare Plenului Camerei Deputaţilor un raport de respingere a Legii. 

Raportul comisiei a fost depus în data de 6 aprilie 2011. 

Până la termenul de depunere a amendamentelor, respectiv, data de 11 aprilie 2011, nu au fost depuse amendamente la propunerea formulată de comisie.

In şedinţa din data de 3 mai 2011 Comisia pentru buget, finanţe şi bănci, cu unanimitate de voturi, a hotărât înaintarea spre dezbatere şi adoptare Plenului Camerei Deputaţilor a unui raport înlocuitor de respingere a Legii pentru modificarea şi completarea Legii nr.571/2003 privind Codul fiscal,  reexaminată la cererea Preşedintelui României. 
In data de 14 iunie 2011 Plenul Camerei Deputaţilor a hotărât retrimiterea Reexaminării, la cererea Preşedintelui României, a Legii pentru modificarea şi completarea  Legii nr.571/2003 privind Codul fiscal, pentru o nouă examinare şi întocmirea unui raport suplimentar.
In urma dezbaterilor din şedinţa din data de  21 februarie 2012, Comisia pentru buget, finanţe şi bănci, cu unanimitate de voturi exprimate de membrii comisiei prezenţi (la lucrările comisiei şi-au înregistrat prezenţa un număr de 18 deputaţi, din totalul de 33 de membri ai comisiei) , a hotărât înaintarea spre dezbatere şi adoptare Plenului Camerei Deputaţilor a unui raport suplimentar de respingere a Legii pentru modificarea şi completarea Legii nr.571/2003 privind Codul fiscal,  reexaminată la cererea Preşedintelui României. 
	PREŞEDINTE,

Maria Eugenia BARNA
	SECRETAR,

Nicolae BUD










Întocmit,






Consilier parlamentar Ene Giorgiana

